ગુજરાતમાં અસ્પૃશ્યતા નિવારણના દાવા થઈ રહ્યા છે, પરંતુ હજુય કેટલાંક ગામો એવાં છે જ્યાં સામાજિક અસમરસતાના દાખલા જોવા મળે છે. મહેસાણા જિલ્લાના કડી તાલુકાનું મેડાઆદરજ ગામ સમૃદ્ધ ગામ સ્ટ્રીટલાઈટ, રોડ-રસ્તા, પાણી, શાળા અને આરોગ્યની સુવિધાઓ સાથે સમૃદ્ધ ગામની છાપ ધરાવે છે. ગામમાં શિક્ષણનું સ્તર ૮૦ ટકા હોવા છતાં અહીં હજુ અસ્પૃશ્યતા જોવા મળે છે. ગામમાં ૨૫૦ જેટલાં દલિતોનાં ઘર છે. ગામલોકોનો મુખ્ય વ્યવસાય ખેતી છે અને નર્મદા કેનાલ વડે ૭૦ ટકા પિયતનો લાભ પણ ગામને મળી રહે છે. જોકે દલિત કુટુંબોને પીવાના તથા સિંચાઈના પાણી માટે આભડછેટનો પ્રશ્ન નડી રહ્યો છે.